钦定古今图书集成/明伦汇编/闺媛典/第243卷 > 郝纪继妻孙氏〈朝辇妻附〉
## 钦定古今图书集成/明伦汇编/闺媛典/第243卷 > 郝纪继妻孙氏〈朝辇妻附〉

按《静乐县志》：“孙氏年十八，适郝纪为继室。先是，纪妻
亡无出，妾张氏亦无出，继娶孙终不孕。纪没，孙立义
子朝辇为嗣。妾张氏僣妻位，阴受李仲山财，鬻孙伺
往祀墓，逼子道将劫以行，势不可遏。孙诈密谓仲有
私蓄，必归取之。”遂归，鸣于官，得全其节。以己侄女为
朝辇妻，寻辇亦殁，又无子，辇妻奉姑，俱守节终身。